Kopīgs priekšlikums PADOMES REGULA, ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku /* JOIN/2014/024 final - 2014/0210 (NLE) */





PASKAIDROJUMA RAKSTS (1) Ar Padomes Regulu (EK) Nr. 1210/2003 tika noteikti konkrēti ierobežojoši pasākumi attiecībā uz Irāku saskaņā ar Kopējo nostāju 2003/495/KĀDP un ANO Drošības padomes Rezolūciju 1483 (2003). Minētās regulas 4. panta 4. punktā noteikts, ka saimnieciskie resursi ne tieši, ne netieši nav pieejami fiziskai vai juridiskai personai, vienībai vai struktūrai, kas iekļauta IV pielikumā, nedz arī tos dara pieejamus to labā tā, ka tiktu radīta iespēja šai personai, vienībai vai struktūrai iegūt līdzekļus, preces vai pakalpojumus. (2) Padome 2014. gada XX. jūlijā pieņēma Lēmumu 2014/.../KĀDP par ierobežojošiem pasākumiem pret Irāku, nosakot, ka tiek liegta tieša vai netieša pieeja līdzekļiem un saimnieciskiem resursiem 2. panta b) apakšpunktā minētajām personām un vienībām, ievērojot konkrētus izņēmumus, proti, ja līdzekļi vai saimnieciskie resursi ir vajadzīgi, lai segtu pamatvajadzības, ja tie ir paredzēti vienīgi samaksai par kvalificētu darbu un atlīdzībai par izdevumiem saistībā ar juridiskiem pakalpojumiem vai ir paredzēti apkalpošanas maksai par iesaldēto līdzekļu vai saimniecisko resursu turēšanu vai pārvaldību, vai vajadzīgi ārkārtas izdevumiem. Tāpēc saskaņā ar Padomes Lēmumu 2014/…/KĀDP, būtu attiecīgi jāgroza Regula (EK) Nr. 1210/2003. 2014/0210 (NLE) Kopīgs priekšlikums PADOMES REGULA, ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu 2014/…/KĀDP, ar ko groza Kopējo nostāju 2003/495/KĀDP par Irāku[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopējo priekšlikumu, tā kā: (1) Ar Padomes Regulu (EK) Nr. 1210/2003[2] nosaka konkrētus ierobežojošus pasākumus attiecībā uz Irāku saskaņā ar Kopējo nostāju 2003/495/KĀDP un ANO Drošības padomes Rezolūciju 1483 (2003). (2) Regulas (EK) Nr. 1210/2003 4. panta 4. punktā noteikts, ka tiek liegta tieša vai netieša pieeja līdzekļiem un saimnieciskiem resursiem regulas IV pielikumā minētajām fiziskajām vai juridiskajām personām, vienībām vai struktūrām, nedz arī tos dara pieejamus to labā tā, ka tiktu radīta iespēja šīm personām, vienībām vai struktūrām iegūt līdzekļus, preces vai pakalpojumus. (3) 2014. gada ... jūlijā Padome pieņēma Lēmumu 2014/.../KĀDP, aizliedzot līdzekļus vai saimnieciskos resursus tieši vai netieši darīt pieejamus sarakstā norādīto personu un vienību labā. Ir paredzēti konkrēti izņēmumi, proti, līdzekļi un saimnieciskie resursi, kas ir: a) vajadzīgi, lai segtu pamatvajadzības, b) paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem, un c) paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu turēšanu vai pārvaldību, vai d) vajadzīgi ārkārtas izdevumiem. (4) Ir arī lietderīgi atjaunināt Regulu (EK) Nr. 1210/2003, iekļaujot tajā jaunāko informāciju, ko dalībvalstis sniegušas par kompetento iestāžu noteikšanu. (5) Tāpēc būtu attiecīgi jāgroza Regula (EK) Nr. 1210/2003, IR PIEŅĒMUSI ŠO REGULU. 1. pants Regulu (EK) Nr. 1210/2003 groza šādi: 1) regulas 4. pantu groza šādi: a) panta 3. punktu aizstāj ar šādu: "3. Tiek liegta tieša vai netieša pieeja līdzekļiem vai saimnieciskiem resursiem IV pielikumā minētajām fiziskajām vai juridiskajām personām, vienībām vai struktūrām vai to labā." b) panta 4. punktu svītro. 2) regulas 5. pantu aizstāj ar šādu: ”5. pants 1. Šīs regulas 4. pants neliedz finanšu iestādēm vai kredītiestādēm, kas saņem līdzekļus, kurus trešās personas pārskaita pielikumā uzskaitītas fiziskās vai juridiskās personas, vienības vai struktūras kontā, kreditēt iesaldētos kontus, ja visi ieskaitījumi šādos kontos arī tiks iesaldēti. Finanšu iestādes vai kredītiestādes nekavējoties informē kompetentās iestādes par šādiem darījumiem. 2. Atkāpjoties no 4. panta 3. punkta, dalībvalstu kompetentās iestādes, kā norādīts V pielikumā uzskaitītajās tīmekļa vietnēs, var atļaut konkrētus iesaldētus līdzekļus vai saimnieciskos resursus darīt pieejamus ar tādiem nosacījumiem, kādus tās uzskata par atbilstošiem, ja tās iepriekš pārliecinājušās, ka attiecīgie līdzekļi vai saimnieciskie resursi ir: a) vajadzīgi, lai segtu V pielikumā uzskaitīto fizisko vai juridisko personu, vienību vai struktūru un šādu fizisko personu apgādājamo ģimenes locekļu pamatvajadzības, tostarp maksājumus par pārtikas produktiem, īri vai hipotēku, zālēm un ārstēšanu, nodokļu, apdrošināšanas prēmiju un komunālo pakalpojumu maksājumus; b) paredzēti vienīgi samērīgai samaksai par kvalificētu darbu un atlīdzībai par izdevumiem saistībā ar juridiskiem pakalpojumiem; c) paredzēti vienīgi, lai samaksātu attiecīgas maksas vai izdarītu samaksu par pakalpojumiem, kas saistīti ar iesaldēto līdzekļu vai saimniecisko resursu ikdienas turēšanu vai pārvaldību, vai d) nepieciešami ārkārtas izdevumiem ar noteikumu, ka attiecīgā kompetentā iestāde pārējo dalībvalstu kompetentajām iestādēm un Komisijai pirms atļaujas piešķiršanas ir sniegusi pamatojumu, kāpēc tā uzskata, ka būtu jāpiešķir īpaša atļauja. 3. Attiecīgās dalībvalstis informē pārējās dalībvalstis un Komisiju par jebkuru atļauju, kas piešķirta saskaņā ar šo pantu.”; 3) regulas V pielikumu aizstāj ar šīs regulas pielikumā izklāstīto tekstu.”. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L…,… 2014., . .. lpp. . [2] Padomes 2003. gada 7. jūlija Regula (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (OV L 169, 8.7.2003., 6. lpp.). PIELIKUMS dokumentam Kopīgs priekšlikums PADOMES REGULA, ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku PIELIKUMS "V PIELIKUMS Tīmekļa vietnes informācijai par 5., 6., 7. un 8. pantā minētajām kompetentajām iestādēm un adrese paziņojumu nosūtīšanai Eiropas Komisijai A. Kompetentās iestādes katrā dalībvalstī BEĻĢIJA http://www.diplomatie.be/eusanctions BULGĀRIJA http://www.mfa.bg/en/pages/135/index.html ČEHIJA http://www.mfcr.cz/mezinarodnisankce DĀNIJA http://um.dk/da/politik-og-diplomati/retsorden/sanktioner/ VĀCIJA http://www.bmwi.de/DE/Themen/Aussenwirtschaft/aussenwirtschaftsrecht,did=404888.html IGAUNIJA http://www.vm.ee/est/kat_622/ ĪRIJA http://www.dfa.ie/home/index.aspx?id = 28519 GRIEĶIJA http://www.mfa.gr/en/foreign-policy/global-issues/international-sanctions.html SPĀNIJA http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf FRANCIJA http://www.diplomatie.gouv.fr/autorites-sanctions/ HORVĀTIJA http://www.mvep.hr/sankcije ITĀLIJA http://www.esteri.it/MAE/IT/Politica_Europea/Misure_Deroghe/ KIPRA http://www.mfa.gov.cy/sanctions LATVIJA http://www.mfa.gov.lv/en/security/4539 LIETUVA http://www.urm.lt/sanctions LUKSEMBURGA http://www.mae.lu/sanctions UNGĀRIJA http://en.nav.gov.hu/criminal_branch_of_NTCA/restrictive_measures/European_Unions_consolidated_sanctions_list MALTA https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx NĪDERLANDE www.rijksoverheid.nl/onderwerpen/internationale-vrede-en-veiligheid/sancties AUSTRIJA http://www.bmeia.gv.at/view.php3?f_id = 12750&LNG = en&version= POLIJA http://www.msz.gov.pl PORTUGĀLE http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx RUMĀNIJA http://www.mae.ro/node/1548 SLOVĒNIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVĀKIJA http://www.mzv.sk/sk/europske_zalezitosti/europske_politiky-sankcie_eu SOMIJA http://formin.finland.fi/kvyhteistyo/pakotteet ZVIEDRIJA http://www.ud.se/sanktioner APVIENOTĀ KARALISTE https://www.gov.uk/sanctions-embargoes-and-restrictions Adrese paziņojumu nosūtīšanai Eiropas Komisijai: European Commission Service for Foreign Policy Instruments (FPI) EEAS 02/309 B-1049 Bruxelles/Brussel BELGIQUE/BELGIË E-pasts: relex-sanctions@ec.europa.eu"